Alegzandra/wili-2018-roplus huggingface dataset:
Monumenter fir déi alliéiert Zaldote spigelen d'Krichsgeschéien erëm: Sou si Monumenter fir franséisch Zaldoten, dorënner och algeresch Spahis, laanscht d'franséisch Grenz ze fannen, während déi fir amerikanescher virun allem am Osten an am Norde vum Land, dacks op der Plaz vu Kämpf während der Ardennenoffensiv, opgeriicht goufen.

Säi bekanntst Buch ass Lord of the Flies, dat 1954 erauskoum an e Bestseller an den USA an a Groussbritannie gouf. Et erzielt, wéi eng Grupp Kanner op eng Insel sech selwer iwwerlooss sinn, a sech gesellschaftlech organiséieren.

Den Alberto Sordi, gebuer de 15. Juni 1920 zu Roum an och do gestuerwen de 25. Februar 2003, war en italienesche Schauspiller, Filmregisseur an Dréibuchauteur.

Wéi eng Plaz als Zeecheprofesser an der Zentralschoul, dem haitege Kolléisch, ausgeschriwwe war, huet de Pioche sech 1798 dorop gemellt, grad wéi de Lëtzebuerger Moler Pierre Maisonnet. Dem Pioche seng Kandidatur gouf ugeholl an hien ass bis zu sengem Doud Zeecheprofesser bliwwen. Duerno huet de Maisonnet déi Funktioun iwwerholl.

Luxemburg ass en Duerf am Kewaunee County, am US-Staat Wisconsin. Et huet 1.935 Awunner (2000). Ronderëm liewen, op 88,6 km², nach eng Kéier 1.402 Leit.

Vun 1977 bis 1983 huet de Bamert den Orchester vum Schwäizer Radio. Do goung et schétzeg weider. Éischte-Gaascht-Dirigent beim Scottish National Orchestra, Dirigent um "Contemporary Music Festival" Musica Nova tëscht 1985 an 1990. Zanter 1987 wunnt hien zu London. Dobäi kommen nach Weltpremièrë vu Wierker vu Komponiste wéi dem Toru Takemitsu, John Casken oder dem Wolfgang Rihm.

An dëser Form huet de Monarch den Usproch op déi eleng Staatsgewalt; den Adel verléiert seng Positioun am Feudalsystem am Tosch géint d'Privilegien am Staats- a Militärwiesen. De Monarch ass legibus absolutus (lat. vun de Gesetzer lassgeléist), wat bedeit, datt hien de Gesetzer, déi hie selwer opsetzt, net ënnersteet. Dat bekanntst Beispill fir den Usproch op eng absolut Herrschaft vum Monarch ass de Sonnekinnek Louis XIV., och wann et scho virun him ähnlech Tendenze ginn huet. Den absolute Muechtusproch ass awer op Dauer net géint den Adel an d'Biergertum duerchzesetzen; do, wou d'Monarchie iwwerlieft huet, huet si Elementer vun der Republik oder Demokratie ugeholl.

Seng Eltere waren allen zwee Zauberer. Si si vum freechlesche Lord Voldemort doutgemaach ginn. Dee schwaarzen Zauberer wollt och den Harry doutmaachen, wéi deen ee Joer hat. Mä den Zaubersproch huet net funktionéiert, an de Voldemort ass verschwonnen. Hien huet awer dem Harry e Läinzeechen a Form vun engem Blëtz op senger Stir gelooss. De Voldemort ass hallef zerstéiert gi vum Fluch, deen hien op den Harry gehäit hat. Hien ass awer e gefaartenen Zauberer bliwwen. Kee Mënsch ass sou kéng, säin Numm ze soen, hie gëtt "Deen-deem-säin-Numm-een-net-daarf-soen" oder nach "Dir-wësst-scho-ween" genannt.

Am nërdlechen Deel vum M 46 steet de Planetareschen Niwwel NGC 2438. Den Niwwel gehéiert net zum Stärekoup. Hie steet op enger Distanz vu 4.000 Liichtjoer.
D'Theologie, wéi se vun de chrëschtleche Kierche geléiert gëtt, versteet sech nom ëmmer nach aktuellen a vill zitéierte Saz vum Anselm vu Canterbury (1033-1109) als fides quaerens intellectum (Glawen, deen nom Verstoe sicht), d. h. si versicht op eng systematesch-wëssenschaftlech Aart a Weis de Glawen ze hannerfroen, z'ënnersichen an ze formuléieren. Si ëmfaasst folgend Deelwëssenschaften:

Komplette Nei-UstrachFir den Ofschloss vun der Renovatioun ze feiere gouf den 28. Juni 2009 eng feierlech Mass a Presenz vum Äerzbëschof an der Kierch gehalen.

De Bernhard Wicki gebuer den 28. Oktober 1919 zu St. Pölten, Éisträich a gestuerwen de 5. Januar 2000 zu München war en éisträichesche Schauspiller a Filmregisseur.

Anonym, 1959. Kommt, loosst mer sangen!: Gesangbuch fir d'Lëtzebuurger Schoulen. Ausgearbécht vun den "Instituteurs réunis", illustréiert vum Carin Meyers. 2. Oplo, 305 S. + 23 S. Solfège. P. Linden, Lëtzebuerg.

Service des Sites et Monuments Nationaux: Liste des immeubles et objets bénéficiant d'une protection nationale (Lescht Versioun vum 2. November 2017).

De Canton de Maubeuge-Sud ass eng fréier franséisch administrativ Andeelung am Arrondissement Avesnes-sur-Helpe, am Departement Nord an der Regioun Hauts-de-France.

Zu Lëtzebuerg ass d'Perle Mesta duerch hiren eegewëllege perséinleche Stil opgefall, a besonnesch duerch hir grouss Empfäng an de Kontakt dee si mat der ganzer Populatioun gesicht an och fonnt huet. Hir Empfäng vun alle Buergermeeschtere vu Lëtzebuerg an hir generéis Bescheerungen u lëtzebuergesch Kanner fir Niklosdag hu groussen Androck hannerlooss.

Um Zingrubelschäi fënnt een direkt dräi kuckeswäert Bauwierker vun der Stad: d'Kraaftwierk um Krasnojarsker Stauséi, d'Kapell Paraskewa-Pjatniza an d'Gemengebréck iwwer de Jenissei.

1763 huet den Anton-Josef vu Schauwenburg erëm en neit Schlass op den ale Fëllementer baue gelooss, dëst gouf awer alt nees zerstéiert, wéi 1794 franséisch Revolutiounstruppen an d'Éisträicher bei Kämpfereien vun Esch net méi vill ganz gelooss hunn.

1976: Signore e signori, buonanotte vum Leonardo Benvenuti, Luigi Comencini, Piero De Bernardi, Agenore Incrocci, Nanni Loy, Ruggero Maccari, Luigi Magni, Mario Monicelli, Ugo Pirro, Furio Scarpelli an Ettore Scola

An de 60er Jore war d'Colette Flesch eng erfollegräich Fechterin. Si war e puermol Landesmeeschterin an huet Lëtzebuerg dräimol op den Olympesche Spiller vertrueden: 1960 zu Roum, 1964 zu Tokyo an 1968 zu Mexiko-Stad. Si gouf 1967 lëtzebuergesch Sportlerin vum Joer.

An dëser klenger, charmanter Stad, wou et méi einfach war Leit ze begéinen a sech auszetauschen, konnt hien déi verschidde Problematike vun den Humanwëssenschafte mat senge Komilitonen diskutéieren. Den Duby huet dunn e Seminaire organiséiert iwwer d'Geschicht vun de Mentalitéiten a Verbindung mat der Geschicht vun der Vielheit an der Geschicht vum Doud.
D'Stad Lëtzebuerg entwéckelt sech ëmmer méi séier an et gëtt ëmmer méi Aarbechtsplazen an dofir och ëmmer méi Trafic. Dowéinst huet d'Chamber de 6. Abrëll 2006 eng Motioun gestëmmt, mat där geplangt gouf een Tram ze bauen. D'Regierung war schonn den 10. Mäerz 2006 mat dem Projet d'Accord. An enger éischter Phase soll eng Tramslinn vun der Luxexpo, iwwer de Stad-Kär, op d'Gare gebaut ginn. An enger zweeter Phase soll dës Linn da vun der Luxexpo op de Fluchhafen um Findel verlängert ginn. Nach méi Verlängerunge sinn an aner Quartiere vun der Stad geplangt. De 4. Juni 2014 huet d'Chamber gréng Luucht gi fir den Tram ze bauen an am Januar 2015 hunn d'Aarbechten fir den neien Tramsschapp ze bauen ugefaangen. Den neien Tram fiert op engem éischte Stéck vum 10. Dezember 2017 un.

Den Dominique Zardi, gebuer als Emile Jean Cohen-Zardi den 2. Mäerz 1930 zu Paräis a gestuerwen den 13. Dezember 2009, war e franséische Schauspiller, Journalist an Auteur.

Et war ufanks virgesinn, eemol de Mount e Concert z'organiséieren an am Summer e Folk-Festival. D'Membere vum Club sollte regelméisseg eng Progamm-Informatioun zougescheckt kréien.

Dat haitegt Departement Eure-et-Loir entsprécht dem fréieren Territoire vun de Carnutes (mat der Haaptstad Chartres, deemools Autricum genannt).

1805 huet de Fräihär vu Schauwenburg d'Schlass, oder wat dovu Rescht war, dem franséische Militärdokter J.P Frémion verkaaft, deen et sengersäits, der Metzer Famill Prunot viruverkaaft huet. 1869 huet d'SA Metz & Cie d'Schlass an en Deel vun de Lännereien opkaaft. Op de Lännereien huet se d'Metze Schmelz, déi spéider Arbed Schëffleng, opgeriicht. D'Schlass gouf d'Residenz vun den Direktere Léon Metz an Hubert Muller-Tesch.

De Stil an d'Optriede vun der Perle Mesta als Ambassadrice zu Lëtzebuerg huet de Komponist Irving Berlin dozou bruecht, fir de Musical Call Me Madam ze schreiwen. Spéider gouf e vum Walter Lang ënner dem nämmlechten Titel verfilmt. Am däitsche Sproochraum gouf dëse Film als Madame macht Geschichte(n) kommerzialiséiert.

De Stuart O’Grady gebuer de 6. August 1973 zu Adelaide, ass en ein australesche Vëlossportler. Als Amateur krut hien 1992 op den Olympesche Spiller vu Barcelona eng Sëlwermedail am Pistefueren (Equipe zu 4), an dat Joer drop gouf e Weltmeeschter an derselwechter Disziplin.

Mam Begrëff „Aktivitéit déi d'Sécherheet vum Land kompromittéiert“ si virun allem déi Aktivitéite gemengt, déi kéinten am Zesummenhang mat Spionage, mam Amësche vun enger auslännescher Muecht a Staatsaffären, mat Terrorismus, mat der Verbreedung vun net konventionelle Waffesystemer an den dozou gehéierenden Technologien oder mat der organiséierter Kriminalitéit, an deem Mooss, wou se sech am uewegenannte Kader beweegt, ze dinn hunn.

De Canton du Puy-en-Velay-Sud-Ouest ass eng fréier franséisch administrativ Andeelung am Arrondissement Le Puy-en-Velay, am Departement Haute-Loire an der Regioun Auvergne-Rhône-Alpes.
Dëse Glossaire vun der Franséischer Revolutioun versicht, de gängege Vokabulär zu dëser Period an der Geschicht vu Frankräich kuerz z'erklären. Dës Terminologie ass awer variabel, sou kann zum Beispill déiselwecht politesch Fraktioun vu verschidden Historiker anescht genannt ginn, oder huet sech och selwer am Laf vun der Geschicht ëmbenannt.

Dunn ass de Kreon, de Brudder vum Iokaste, Kinnek vun Theben ginn a verbannt den Ödipus aus der Stad. Dee wandert mat senger Duechter Antigone e puer Joer ouni Zil doruechter bis en zu Kolonos bei Athen an engem hellegen Hain stierft.

Robert Wilmes, Un projet pharaonique - Le canal de la Meuse à la Moselle (1827-1831) an der Kulturbäilag Die Warte, in: Luxemburger Wort vum 4. Juni 2015, Ss. 2-4 (ill.).

Den Halterwee ass och hei op déi riets Säit gewiesselt sou datt d'Päerd déi d'Schëffer gezunn hu mat enger Fär misste vun enger Säit op déi aner gefouert ginn.

D'Brigade mobile vun der Gendarmerie (BMG) war déi Unitéit an der Gendarmerie grand-ducale déi ausgebilt an zoustänneg war fir besonnesch geféierlech Asätz, wéi zum Beispill Befreiung vu Geiselen, Vehaftung vu méi geféierleche Verdächtegen, asw.

2009 gouf si um Salon vum Cercle artistique de Luxembourg fir hir Installatioun in situ mam Titel "Mat der Nues beilaafen" mam nei geschaafte Prix Révélation ausgezeechent.

1980 huet hien ugefaange bei der Arbed Diddeleng als Ingenieur am Walzwierk ze schaffen, an ass 1985 op d'Arbed Schëffleng gewiesselt. 1993 gouf en General Manager, an 1996 Generaldirekter vun der Trefil Arbed zu Biissen. 1998 ass e bei d'Aceralia gewiesselt, där hire Senior Vice President e gouf. Zanter 1999 war e Member vun der Generaldirektioun vun der Arbed. Wéi d'Arbed, d'Aceralia an d'Usinor 2002 zu der Arcelor fusionéiert hunn, gouf de Roland Junck Senior Executive Vice President, zoustänneg fir Laangstol-Produiten. Vu Januar bis August 2006 war e responsabel fir Laangstol an Europa a Südamerika a fir d'Koordinatioun vun den Aktivitéiten a China.

Ënner dem Begrëff Extinktioun gëtt d'Ofschwächung wéinst der Absorptioun am Medium duerch deen Liicht geet, souwéi duerch Streeung zesummegefaasst, vgl. Extinktioun (Optik). Dëst Ofschwächung ass vun der Wellelängt ofhängeg, also mat enger Verfierwung verbonnen. Si hänkt ausserdeem vum Volume vun der duerchstraalter Atmosphär of a vun hirem spezifesche Gehalt vu Waasserdamp, Kuelenstoffdioxid, Ozon, Wolleken, an Aerosol.

D'Geschicht huet hien ufanks net wierklech interesséiert, well se an der Zäit meeschtens linear erzielt gouf, als Ereegnesgeschicht, ouni sech dobäi déi "richteg" Froen ze stellen. D'Geographie huet him schliisslech dobäi gehollef, de Choix vun der Mëttelaltergeschicht ze treffen, well et do genee wéi an der Kartographie drëms geet, al Dokumenter, sou wéi al Kaarten, z'entschlësselen. D'Wourecht bilt dobäi den éischte Prinzip vun der Wëssenschaft, an der Geographie sou wéi an der Geschicht.1939, mam Ufank vum zweete Weltkrich, deen hien als domme Massaker vun der Jugend ugesäit, refuséiert seng Kultur, der Gewalt mat der Gewalt z'äntwerten.
Och groussherzoglech Reglementer (also Beschlëss vun der Regierung) kënnen dem Staatstrot virgeluecht ginn. Schliisslech decidéiert de Staatsrot, ob d'Chamber eng zweet Kéier muss ofstëmmen (de sougenannte Vote constitutionnel). Dëst ass eng Zort suspensive Veto, d. h. am Endeffekt kann d'Chamber sech driwwer ewechsetzen.

D'Ruth Elizabeth "Bette" Davis, gebuer de 5. Abrëll 1908 zu Lowell, Massachusetts, a gestuerwen de 6. Oktober 1989 zu Neuilly-sur-Seine, Frankräich, war eng US-amerikanesch Theater- a Filmschauspillerin.

Seng Riede sinn awer no enger Zäitchen als exzessiv ugesi ginn, notamment vum Eric Steven Raymond an anere Membere vun der Communautéit fräien Developpeuren. De Raymond grënnt d'Open Source Initiative. D'OSI probéiert ënner anerem "open source"-Software an d'amerikanesch Informatikindustrie ze kréien.

De Mathias Hardt, gebuer de 4. Juni 1809 zu Iechternach, a gestuerwen de 17. Januar 1877 an der Stad Lëtzebuerg, war Iechternacher Conrektor a Regierungsarchivar zu Lëtzebuerg. Hie gëllt als Pionéier vun der Lëtzebuergescher Sproochfuerschung.

Anonym, 1963. Étapes de la peinture luxembourgeoise. 19e siècle: [Exposition] du 1er au 16 juin 1963. Musée d'histoire et d'art, Luxembourg. Impr. Linden, Luxembourg. [Folgend Artiste gi behandelt: Jean-Baptiste Fresez, Mathieu Kirsch, Hilaire Kreins, Jacques Sturm, Jean-Nicolas Bernard, Nicolas Liez, Jean-Auguste Marc, Pierre Brandebourg, Michel Sinner, Michel Engels, Michel Weyler, Frantz Seimetz, Thérèse Glaesener-Hartmann, Ferdinand d'Huart, Jean-Pierre Huberty, Alphonse Jungers, Dominique Lang

D'Buerg Malbrouck (muselfränkesch: Buerg Meinsbersch; däitsch: Burg Meinsberg) am loutrengesche Manderen am franséischen Departement Moselle, ass eng renovéiert mëttelalterlech Buerg. Si steet op der Kopp vum Meinsberg.

D'Gebai, dat haut nach praktesch a sengem originalen Ausgesinn erhalen ass, huet aus enger Salle d'attente, engem Guichetsraum, engem Wuereschapp an enger Wunneng fir de Chef de Gare um éischte Stack bestanen. Bei der Restauréierung gouf den Tiermchen, deen op der rietser Säit am Bild ze gesinn ass, bäigebaut, fir eng Trap dran z'installéieren déi engersäits op den éischte Stack féiert an anerersäits an e Keller an deem Toiletten ënnerbruecht goufen. Déi fréier Trap fir an d'Wunneng, déi tëscht dem Guichetsraum an dem Wuereschapp war, gouf ewechgerappt fir d'Lokaler um Rez-de-chaussée vergréisseren ze kënnen. Nodeem d'Atertlinn 1967 opgehalen huet mat funktionéiere war d'Wunneng eng Zäit laang verlount an um Rez-de-Chaussée hat d'Kënzeger Sektioun vum Foyer de la femme e Raum zur Verfügung.

1949 huet déi nei gegrënnten DB (Deutsche Bundesbahn) d'Waggon-Fabrik Uerdingen chargéiert e liichten Autorail z'entwéckelen. No nëmmen 8 Woche konnt Uerdingen eng Offerte maachen. D'DB huet direkt 10 Stéck a 5 Remorquë bestallt, déi als Prototyp-Versioun (VT95 9.. an VB140 7..) geliwwert goufen.

Yu-Gi-Oh!, jap. 遊☆戯☆王 Yūgiō „Kinnek vun de Spiller“, ass eng Manga-Serie vum japaneschen Zeechner Kazuki Takahashi, déi 1996 erauskoum a vun där et ë. a. och Animeën, Videospiller an e Kaartespill ginn.
Edouard Kayser, Les Directeurs de l'Athénée depuis 1817 - Notices biographiques; Troisième partie et références; in: Les annALes de l'Athénée/D'annALe vum Staadter Kolléisch, Nr. 10/2016-2017, Lëtzebuerg (Sankt Paulus Verlag), September 2017; Ss. 476-478 (mat enger Photo).

En aneren aflossräiche Personnage ass schliisslech de Pierre Nora, mat der Kreatioun vu senger Kollektioun "Archives". De Nora ass och deen, deen dem Duby seng Autobiographie dirigéiert a presentéiert huet.

De Luis Federico Franco Gómez, gebuer den 23. Juli 1962 zu Asunción, Paraguay, ass ee paraguayesche Politiker, Dokter an zanter dem 22. Juni 2012 Staatspresident vum Paraguay.

De service du travail obligatoire, huet während der däitscher Occupatioun, déi franséisch Aarbechter gezwongen enk mat den Aggresseuren zesummenzeschaffen.

Den zwee-achsegen Autorail sollt an ekonomescher Hisiicht mat den Autobusse vun der Strooss duerch seng niddreg Uschafungs- a Betribskäschte konkurréieren. Et gouf besonnesch Wäert geluecht op wéineg Gewiicht a gutt Lafeegeschaften. E sollt staark genuch si fir eng liicht Remorque kënnen ze zéien.

D'Aart Merops apiaster gëtt an der Moyenne eng 28 Zantimeter grouss. Se ass um Bauch an op der Broscht turquoise, uewen um Kapp, an der Akaul an um Réck, wéi och op de Flilleken, raschteg-brong, de Kënn ass gielzeg, an d'Aen hunn eng schwaarz Sträif. Wéinst dësen opfällege Faarwen ass en net ze verwiesselen. Se hu weiderhin e liicht no ënne gebéite laange Schniewel. Wa se jonk sinn, ass d'Faarf um Réck an op de Flilleke gréngelzeg getéint, a se geet fir de Rescht méi an d'Gro-Brongt wéi bei de méi Alen.

Den Thorleif Haug, gebuer den 28. September 1894 a gestuerwen den 12. Dezember 1934, war en norvegesche Schilaanglafspezialist an och vun der Nordescher Kombinatioun

D'Buerg gouf vum Arnold VI Här vu Sierk tëscht 1419 an 1434 gebaut an an den Déngscht vum Äerzbistum Tréier gestallt. Beim Doud vum Arnold si keng Ierwen do, sou datt d'Buerg tëscht dem 15. an dem 17. Joerhonnert e puermol de Besëtzer wiesselt.

Wéi Athen vum persesche Kinnek Xerxes ugegraff ginn ass, huet d'Vollek de Boreas ugebiet hinnen ze hëllefen. Hien huet e staarke Wand geschéckt, an deem honnerte vu persesche Schëffer an der Séischluecht bei Salamis (480 v. Chr.) ënnergaange sinn. Doduerch huet de Boreas och de Status vum Patréiner vun Athen kritt an ass an engem eegenen Tempel zu Athen veréiert ginn.

Vill Plazen uechter d'Welt, op deen haut kee Maart méi gehale gëtt, oder Stroossen hunn den Numm Fëschmaart an der jeeweileger Sprooch behalen, wéi z. B. de Fëschmaart zu Lëtzebuerg, oder de Fischmarkt zu Köln

Finanziell ass de Veräin am Ufank gutt iwwer d'Ronne komm well de Museker hir Gagen nach net sou héich waren an d'Museker meeschtens privat konnte logéiert ginn. D'Akommes aus de Concerten ass duergaange fir all Onkäschten ze bezuelen. Vun 1979 u sinn et awer finanziell Problemer ginn. Dofir si Subside beim Kulturministère ugefrot ginn, déi och bewëllegt goufen.

Zivilverfaassung vum Klerus - 1790, de Besëtz vun der Kierch gouf konfiskéiert an d'Membere vum kathoulesche Klerus goufen zu Staatsbeamten.
Bosseler, Nicolas: Hoscheid auf der Strass: Entwicklungsgeschichte einer Gemeinde durch eine vielhundertjährige Epoche, Gemeng Houschent 1978.

Den Hiert hat awer Matleed mam Puppelchen an huet en un en aneren Hiert zu Korinth weiderginn. Iwwer deen ass de Jong an déi korinthesch Kinneksfamill komm déi hien adoptéiert huet an em wéinst senge geschwollene Féiss den Numm Ödipus (Schwellfouss) ginn huet. Zu Korinth as en dunn opgewuess ouni gewuer ze ginn vu wou en hierkomm ass. Wéi him en Orakel virausgesot huet dat en säi Papp wäert ëmbréngen a seng Mamm bestuede géif verléisst en aus Suerg ëm seng vermeintlech Eltere Korinth a mécht sech op de Wee op Theben.

Fir seng Verdéngschter gouf hien 1932 vum Kinnek Albert I. zum Barong ernannt. Hie war um belschen 2000-Frang-Billjee (1990er Jore bis zu der Aféierung vum Euro) ze gesinn. Eng Statioun vum Bréisseler Metro gouf no him genannt, wou e puer vun de wéinege Elementer vun der Maison du Peuple, déi erhale blouwen (Fer-forgés-Gelänneren), als Dekoratioun agebaut sinn.

1903 gouf eng nei Uergel vun der Firma Voigt&Söhne installéiert.Ëm 1920 goufen déi haiteg Kierchefënsteren agesat. Si goufe kuerz virun 2010, zesumme mat der Uergel, restauréiert.Am Zweete Weltkrich huet den deemolege Paschtouer Ries a säi Koschter ënner Liewensgefor eng Partie vu Lëtzebuerger Zwangsrekrutéierter während 14 Méint am Kierchtuerm verstoppt, Zwangsrekrutéierter, déi net an enger preisescher Uniform kämpfe wollten. Et waren dat de Vic Fischbach, de René Schiltz, de Gaston Kerger, den Nicolas Schaefers, den Emile Schaefers an de Lucien Kraus.1947, bei der Geleeënheet vun der Joerhonnertfeier vun der Par, gouf nieft der Kierch den Don Bosco-Veräinslokal gebaut. E gëtt haut (2010) vu portugisesche Folklorgruppe fir déi Jonk benotzt. (Cf. Schëld iwwer der Entrée).

Monumenter fir déi alliéiert Zaldote spigelen d'Krichsgeschéien erëm: Sou si Monumenter fir franséisch Zaldoten, dorënner och algeresch Spahis, laanscht d'franséisch Grenz ze fannen, während déi fir amerikanescher virun allem am Osten an am Norde vum Land, dacks op der Plaz vu Kämpf während der Ardennenoffensiv, opgeriicht goufen.

Si war véiermol bestuet, dräimol gescheet an eng Kéier Witfra. 1983 huet hir Duechter B. D. Hyman d'Buch My Mother's Keeper erausbruecht, an deem se hir negativ Kandheetserënnerungen beschriwwen huet.

Verstehen und Begreifen in der Psychoanalyse. Gießen, Psychosozial-Verlag, Buchreihe: Bibliothek der Psychoanalyse, 2015. (Buchbeschreiwung)

Muller, R., Zanen, Jean-Pierre. In: Luxemburger Autorenlexikon. Online-Versioun. Stand: 3. Oktober 2011. [2] [opgeruff de 25. Juli 2012]. (de)

No e puer Joer Succès op franséischen an auslännesche Bühne wollt de Pujol säin eegenen Här ginn. Hien huet sech eng kleng Kiermestheaterbud baue gelooss, den Théâtre Pompadour. Mat deem Etablissement ass hien, zesumme mat anere Kënschtler, bis 1914 duerch Frankräich gereest.

Salentiny, J. (2012), Hommage au biologiste Jules Hoffmann, prix Nobel 2011 [de médecine] et membre de l'Académie française depuis 2012 ; in: annALes de l'Athénée de Luxembourg / d'annALe vum Staadter (sic) Kolléisch, Bd. 5 (2011/12), Lëtzebuerg, September 2012; Ss. 370-377.
De wichtegste Floss um Territoire vun der Gemeng ass d'Sauer mat e puer direkten Nieweflëss um Terrain vun der Gemeng. Et sinn dat de Ruisseau de Lipré (och Ruisseau du Beulet a Ruisseau de Remichampagne genannt), de Chiehet, d'Géronne an d'Moyémont. Aner Baache sinn de Ruisseau de la Fange Bassi, d'Mandrebras, de Ruisseau de Léglise mat den Niewebaachen Ruisseau de la Claire Fagne, dem Ruisseau de Narcimont, dem Ruisseau de Hawa an dem Ruisseau de la Grande Fagne. Nom Zesummelaf mam Ruisseau de Botémont ännert en den Numm a Ruisseau de Mellier, ënner deem en och den Territoire vun der Gemeng verléisst. D'Civane mécht op enger Streck vu ronn 2.500 Meter d'Grenz mat der Nopeschgemeng Chiny. De Ruisseau de la Fagne Chamison leeft op der Gemengegrenz mat Habich an d'Mandebras. Op der Grenz mat Anlier leeft de Ruisseau de la Planche an de Ruisseau d'Anlier dee seng Quellen am Habicher Wald huet a soss nach vum Ruisseau de Nobipré, dem Ruisseau de la Houe, dem Ruisseau du Wé de Chaumont, dem Ruisseau de Houdoimont an dem Ruisseau du Courrier gefiddert gëtt. Am Naturschutzgebitt Louftémont-Vlessart lafen de Ruisseau de Ripon, de Ruisseau de Vlessart an den Trodu Ruisseau an de Ruisseau d'Arlune, fir mat deem zesumme bis an d'Rulles bei Habich ze lafen. De Ruisseau de la Passée du Cerf huet seng Quellen op der Grenz mat Maartel a leeft no Osten an d'Kleng Rouer. Op enge Héicht vu ronn 500 Meter an der Noperschaft vun der Croix Louis huet d'Rulles hir Quellen. Op hirem Wee bis op d'Gemengegrenz lafen nach véier kleng Baachen dran, an zwar de Ruisseau du Cendrillon, de Ruisseau du Prince de Ruisseau des Fées an de Ruisseau de la Croix Jean Thirion.

Eng genee Erklärung vum Extinktiounsbouverlaf ass am Ament nach net méiglech, well et nach kee konsistente Modell fir di'Zesummesetzung vum interstellare Stëbs gëtt. Den UV-Bump bei 220 nm gëtt méiglecherweis vu Graphitdeelercher verursacht.

Den Detlef Sierk ass zu Hamburg opgewuess als Jong vun däneschen Elteren. Hien huet Droit studéiert. Nom Studium war hie Redakter bei der Neuen Hamburger Zeitung. Duerno ass hie bei den Theater gangen a war vu 1929 bis 1935 Intendant am Deutschen Schauspielhaus zu Hamburg. 1934 krut hien e Vertrag als Filmregisseur bei der UFA. 1937 huet hien Nazidäitschland verloss an ass a Frankräich an den Exil gangen. Duerno huet hien Europa fir d'USA verlooss.

Déi leschtgenannte geet um Norduwänner an d'Haaptverkéiersoder Weinbaumstrooss iwwer, ongeféier bei der Theaterplaz mat deem fir d'350järegt Stadjubiläum gebauten Operntheater an dem Hotel Krasnojarsk. Parallel zur Weinbaumstrooss leeft de Prospekt Mira, d'Haaptakafsstrooss vun den Awunner.

Am September 2004 huet hien zu Lëtzebuerg um Centre de recherche public Henri-Tudor iwwer d'Geforen an d'Méiglechkeete vu Software Patenter geschwat.

Fir d'éischt Kéier ass deeës Drot am Éischte Weltkrich an Däitschland fabrizéiert ginn. Dobäi ass aus engem stole Band e Flaachdrot mat dräieckege Kreep erausgestanzt ginn. Déi Form gëtt et nach haut, se ass awer an Europa seelen ze fannen.
d'Neizäit.Bei der Modern an der Neizäit hänkt et vum Land af. Dës Terminologie ass vum franséischen iwwerholl (époque moderne, époque contemporaine), am däitschen ass et genee ëmgedréint (Neuzeit, Moderne bzw. Zeitgeschichte).

Den Holt huet bis elo 669 Asteroiden, dorënner (4581) Asclepius, (5261) Eureka an (6914) Becquerel. Zesumme mat aneren Astronomen huet hien déi periodesch Koméiten 121P/Shoemaker-Holt, 127P/Holt-Olmstead an 128P/Shoemaker-Holt entdeckt.

Den Tracé huet virgesinn, 684 Meter Héichtenënnerscheed z'iwwerwannen: 379 op der Säit vun der Meuse an 305 op der Säit vun der Musel. 205 Schleise sollten dofir gebaut ginn, dozou Verstäerkunge vun den Uwänner, d'Baue vu Stauwierker (fir e gläichméissegen Debit ze garantéieren) an d'Uleeë vun Halterweeër. D'Pièce-maîtresse sollt en 2,5 km laangen Tunnel sinn, deen ënner deem héchste Punkt ze gruewe war, ënner der Waasserscheed - an der haiteger Grenz tëscht der Belsch a Lëtzebuerg - erduerch, tëscht Bernistap (bei Tavigny) an Houfelt.

An der FIFA-Weltranglëscht läit d'Argentinesch Nationalequipe op der Plaz 3 (Stand: 16. Oktober 2017). Argentinien ass ëmmer eng vun den zoliddste "Foussballlänner" an der Welt.Zanter 2017 ass de Jorge Sampaoli Trainer vun der Foussballnationalequipe.

De Canton de Limoges-Isle ass eng fréier franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.

D'Extinktioun an der Äerdatmosphär hänkt vun der Standplaz, der Wellelängt an der Zenitdistanz of. Wann e Stär oder en aneren Himmelskierper no beim Horizont steet, dann ass de Wee duerch d'Atmosphär méi laang an d'Ofhuele vum Liicht méi grouss. D'atmosphäresch Extinktioun hëlt also mat der Zenitdistanz zou. Um Zenit mécht si op Miereshéicht ongeféier 0,28 mag (23 %) aus a gëtt haaptsächlesch jee zur Hallschent aus der Rayleigh-Streeung an de Loftmoleküllen an der Streeung an den Aerosolpartikele verursaacht. Well blot Liicht an der Atmosphär méi staark gestreet gëtt wéi rou Liicht, erschéngen d'Stären an der Horizonthéicht roudelzeg an den Himmel bloelzeg.

D'ABC-Plooschter huet sech séier zu engem bewährten an allsäits bekannten Heelmëttel entwéckelt. Zanter dëser Zäit ass d'Plooschter ëmmer weider entwéckelt ginn. Mä och déi international wëssenschaftlech Fuerschung huet Interessi um Wierkstoff Capsaicin, dem Wirkstoff vum Cayennepeffer, gewisen. De Wierkungsmechanissem vun der Substanz a säin Afloss op d'Peng sinn intensiv ënnersicht ginn.
Ufanks refuséiert den Duby déi Virschléi, aus Angscht hie géif seng Autonomie verléieren. Mä no den 68er Opstänn, gett en schwaach, an hellt eng Positioun am Collège de France un, fir sech spéider am Institut de science z'installéieren, an dat haaptsächlech well en der Meenung ass, dat déi Aixer Universitéit zu engem groussen onhaalbare Lycée mutéiert ass.Den Duby gëtt dem Zoufall, vun dem en dacks favoriséiert ginn ass, eng wichteg Roll. Sou zum Beispill ass den Appel deen hien 1958 vum Albert Skirra krut,fir hien en befreiend Evenement. Hien ass gefrot ginn, d'Relatioun tëscht dem Konschtwierk mat der Gesellschaft an der Kultur ze presentéieren, fir déi artistesch Schëpfung méi genee an den historesche Courant ze placéieren.No den 1970er Joren huet de Public en méi grousst Interessi un der Geschicht gewisen, wat sech un der wuessender Mediatisatioun vun der Geschicht bemierkbar gemaach huet.

Se leeft da laanscht d'Faiencerie duerch d'Millebaach an duerno weider op Eech (Stad Lëtzebuerg) wou se op der Eecherplaz (Place Dargent) op d'Iechternacherstrooss (N7) stéisst.

Nom Zweete Weltkrich, wou en an d'Arméi agezu gi war, huet hien als ee vun den éischten Däitschen an amerikaneschen Offizéierskasinoe gespillt a gouf domat e Pionéier vum däitsche Nokrichs-Swing- a Bigbandmilieu. 1948 huet hie säin éischten Ensembel gegrënnt, d' Max-Greger-Sextett.

De Canton de Grenade-sur-l'Adour ass eng fréier franséisch administrativ Andeelung am Arrondissement Mont-de-Marsan, am Departement Landes an der Regioun Nei-Aquitaine.

« Psychanalyse et critique de l'idéologie » um Kongress Marx International III, organiséiert vun der revue Actuel Marx de der Universitéit de Paris 10, Nanterre. 2002

Déi klemg onregelméisseg Mieresfläch mit onbestëmmter Ëmgrenzung huet e mëttleren Duerchmiesser vun 184 Kilometer a läit am Südweste vun der äerdzougedréiter Äerdmoundsäit bei de selenographesche Koordinate 35,4 Grad Süd a 44,0 Grad West, südlech beim Mare Humorum. De Mare huet am Südwesten de grousse Krater Clausius mat engem Duerchmiesser vu 25 Kilometer, deem säi Grond och mat Lava opgefëllt gouf.

De Jos Cillien oder Joseph Cillien, gebuer den 19. Juli 1911 zu Esch-Uelzecht a gestuerwen de 26. Abrëll 1984 an der Stad Lëtzebuerg, war e lëtzebuergeschen Turner an Olympionik.Hien huet Lëtzebuerg op den Olympesche Summerspiller 1936 zu Berlin vertrueden.

de Gustave Zanter huet an der Apsis e monumentaalt Christus-Mosaik ugeluecht.Den 8. Februar 1960 ass déi 1200 kg schwéier Agathaklack vom deemolege Generalvikar Jean Hengen geweit ginn. Zwou weider Klacken waren du schonn am Tuerm.

Malmedy, (wa.: Måmdey) ass eng Stad a Gemeng, déi am Oste vun der Belsch, an der Provënz Léck, läit, do wou d'Warche an d'Warchenne zesummenfléissen.

27. Dezember: Den Necker, deen am Gaang ass, d'Generalstänn virzebereeden, akzeptéiert d'Fuerderung vum Drëtte Stand, fir d'Zuel vun de Vertrieder ze verdueblen. Méi Stëmme kréie si doduerch awer net.
Aacht Instrumenter gläichen der Virgängermissioun. D'CCD-Kamera gouf weiderentwéckelt, hir Opléisung mécht aus ongeféier 100 Kilometer Héicht elo siwe Meter aus. Duerch Erofsetze vum Moundorbit um Enn vun der Missioun ka souguer eng Opléisung vun engem Meter erreecht ginn. Déi aner Instrumenter sinn en Detekter fir d'Moosse vun der Deelchestralung vun der Sonn, e LASER-Héichtemiesser, optesch Röntgen- a Gamma-Spektrometer an e Mikrowelleradiometer.

Marc Bernard, 'Le Canal de Bernistap': Ein Unternehmen ohne Happyend - Der Versuch, die Maas mit der Mosel zu verbinden; in: Tageblatt, Nr. 176 / 2005 (Ausgab vum 1. August 2005), S. 25 (mat 2 Photoen).

1968: Riusciranno i nostri eroi a ritrovare l'amico misteriosamente scomparso in Africa? , vum Ettore Scola mam Bernard Blier an Erika Blanc

Mat Hitler's Madman huet hie säin éischten US-amerikanesche Film am Joer 1943 gedréint. Zu senge bekanntsten Hollywoodfilmer zielen Magnificent Obession (1954) an All That Heaven Allows (1954) all Kéier mam Jane Wyman a Rock Hudson an den Haaptrollen . Nieft der Lauren Bacall asst de Rock Hudson och erëm am Drama Written on the Wind ze gesinn.

Déi éischt Editioun vun der Méditerranéenne gouf vum 11. bis de 14. Februar 2016 gefuer a stoung um Kalenner vun der UCI Europe Tour 2016 an der Kategorie 2.1.

Hien huet och Filmdréibicher geschriwwen, an eng sëllechen Artikelen am Fluide glacial, nodeems en do vun der Mëtt vun den 1980er Joren u kaum nach gezeechent huet.

1990 hunn d'fréier Membere Ronnie James Dio (Gesank) a Geezer Butler (Bass) hiren Interessi gewisen, erëm bei Black Sabbath mat ze maachen. De Butler krut den Iommi iwwerzeegt, deen doropshin den aktuelle Line-Up opgeléist huet. Zesumme mam Drummer Cozy Powell hunn den Dio, de Butler an den Iommi mat den neien Opnamen ugefaangen. Am November ass dem Powell säi Päerd gestuerwen an op säi Bee gefall, woubäi dem Batteur seng Hëft gebrach ass. Incapabel ze spillen ass hien duerch de fréieren Drummer Vinny Appice ersat ginn. Déi weider Opnamen zu Dehumanizer waren duerch Spannungen iwwer d'Lidderschreiwen tëscht dem Iommi an dem Dio gezeechent. D'Opnamen hu schlussendlech eng Millioun Dollar kascht. Den Album ass am Juni 1992 erauskomm a krut mitigéiert Kritiken, mä en hat déi héchst Verkafszuelen vu enger Black-Sabbath-Plack zënter engem Joerzéngt.

1938–1953 William Lawrence Bragg (Nobelpräis fir Physik 1915), a senger Amtszäit entstongen d'Fachberäicher: Molekularbiologie an Astrophysik

Zu Butte am Montana krut den Hammett Suen ugebuede fir de Frank Little, en IWWW-Gewerkschaftschef ëmzebréngen. Wéi de Little eng Zäitchen drop gelyncht gouf, hunn dem Hammett seng politesch Usiichte sech radikaliséiert an en huet beim Pinketon opgehalen.

6150 - Rapport d'activités de la Commission de contrôle parlementaire conformément à l'article 15(8) de la loi du 15 juin 2004 portant organisation du Service de Renseignement de l'Etat - Année 2009
Nodeem de Bamert seng Musekstudien a sengem Heemechtsland an zu Darmstadt a Paräis hanneru sech hat, gouf hien 1965 éischten Hautbois-Bléiser am Salzburger Mozart Orchester. 1969 plënnert en an d'USA an huet seng Léier fir Dirigent beim George Szell gemaach. Duerno war hien Assistent vum Leopold Stockowsi a festugestallten (Resident) Dirigent vum Cleveland Orchestra ënner dem Lorin Maazel. Dës Ierfschaft ass gutt erauszehéieren aus senger Plack fir de Label Chandos mam BBC Philharmonic Orchestra mam Stockowski sengen Arrangementer vu Stécker vum Bach, Wagner a Mussorgski.

Roth, L., 2016. Äddi, léif Komeroden, Kollegen a Frënn! Luxemburger Wort 2016-11-11, S. 55 (betrëfft: André Schmit, Roger Muller, Jos Scheer).

De Joseph Lorenzo Philippe, gebuer den 28. Mee 1877 am Rollengergronn (haut Stad Lëtzebuerg) als eenzege Jong vum Corneille Philippe an Anna Speyer, a gestuerwen no laanger Krankheet (Arthritis) den 21. Oktober 1956 zu Lëtzebuerg, war de 4. Bëschof vu Lëtzebuerg.

Zu Cobreville stoung och vun op d'mannst vum 15. Joerhonnert bis 1857 wéi et ewechgerappt gouf, e Schlass dat am Ufank den Häre vu Cobreville mat dem bekannsten dervun dem Jean de Cobreville an duerno vun ëm déi 1650 un der Famill de Harbonnier gehéiert huet.

30 Prairial Joer VII - Coup dee vum Generol Joubert virbereet gouf, a wou véiert Directeur forcéiert goufen, ze demissionéieren (18. Juni 1799).

De Frederick Manion huet de Mann dee seng Fra vergewaltegt soll hunn kalbliddeg erschoss. De Paul Biegler an de Parnell Emmett McCarthy iwwerhuelen d'Verdeedegung vum Frederick Manion…

D'Buerg gouf 1930 als Monument historique klasséiert a nodeem de Conseil général de la Moselle se 1975 kaaft hat, gouf se lues a lues an d'Rei gesat an d'Aarbechte waren 1998 fäerdeg.

Vum 1. Januar 1988 bis den 31. Dezember 1999 war si Conseiller vun der Stad Lëtzebuerg an duerno war si do Schäffin. 2007 huet si dat Mandat un d'Lydie Polfer ofginn.

D'Monarchie (iwwer dat franséischt Wuert monarchie aus dem griichesche Wuert μοναρχία, monarchía, „Muecht vun engem Eenzelen“) ass eng Staats- a Regierungsform, bei där eng Eenzelpersoun (Monarch bzw. Monarchin) d'Herrschaft ausübt. De Monarch gëtt entweder duerch Ierffolleg (Ierfmonarchie) oder duerch Wal (Kinnekswal, Walmonarchie) op Liewenszäit bestëmmt. De Muechtusproch vum Monarch stäipt sech op eng iwwernatierlech Bestëmmung. Dës kann am Wëlle vu Gott leien. Och d'Veréierung vum Monarch als eegestänneg Gottheet ass méiglech.

De Folk-Clupp Lëtzebuerg ass e Veräin ouni Gewënnzweck dee sech zum Zil gesat huet, d'Folk-Musek aus aller Welt (hautdesdaags och dacks als World-Musek bezeechent) z'ënnerstëtzen an de Museker, déi sech mat där Museksrichtung ofginn, duerch d'Organisatioun vu Concerte Geleeënheet ze ginn hir Musek virun engem gréissere Publikum ze presentéieren.
Am Mythos huet de Boreas déi mythesch, athenesch Kinneksduechter Oreithyia op Thrakien entfouert an si zu senger Fra gemaach, mat där en zwee Jongen, den Zetes a Kalaïs, déi sougenannt 'Boreaden, an zwee Meedercher kritt huet, dorënner och d'Chione, déi spéider d'Fra vum Phineus ginn ass, an där hir Kanner vum Phineus senger zweeter Fra geblent gi sinn. De Boreas huet doropshin d'Harpyie geschéckt fir dem Phineus säi Land ze verwüsten.

De Jean-Pierre Kohner, gebuer den 13. Januar 1886 an der Stad Lëtzebuerg a gestuerwen de 25. Dezember 1952, war e lëtzebuergesche Veterinär, Politiker a Resistenzler.

D'Kolerbaach ass eng kleng belsch-lëtzebuergesch Baach, déi hir Quelle westlech vun Autelhaut huet. An der Belsch huet se den Numm Ruisseau d'Autelbas. Se leeft an ëstlecher Richtung laanscht Autelbas an duerch Klengbetten fir op der Héicht vun Hoen tëscht de Lieu-diten Kleng Raschbréck a Schock vu lénks an d'Äisch ze lafen.

Am Ament ass de Spirit op der Home Plate, a mécht do e "Wanterschlof". Demnächst fiert en iwwer d'Home Plate op d'"von Braun", déi 200 m wäit ewech ass.

Bis zur Fusioun 1. Januar 2006 aus där d'Gemeng Tandel entstanen ass, war Branebuerg eng Uertschaft an der fréierer Gemeng Baastenduerf am Kanton Dikrech.

D'Enid Mary Blyton, gebuer den 11. August 1897 zu Dulwich, London Borough of Southwark, an do och gestuerwen den 28. November 1968, war eng englesch Schrëftstellerin vu Kannerbicher, eng vun de bekanntsten Auteuren aus deem Genre vum 20. Joerhonnert.

Während hirer Schoulzäit huet si e Schüleraustausch an d'USA gemaach, an huet sech dunn och decidéiert, do ze studéieren. Um Wellesley Women's College an op der Fletcher School of Law and Diplomacy am Massachusetts huet si Politik an Ekonomie studéiert.

De Canton de Châteauneuf-sur-Sarthe ass eng fréier franséisch administrativ Andeelung am Arrondissement Segré, am Departement Maine-et-Loire an der Regioun Pays de la Loire.

De Canton de Monistrol-sur-Loire ass eng franséisch administrativ Andeelung am Arrondissement Yssingeaux, am Departement Haute-Loire an der Regioun Auvergne-Rhône-Alpes.

02.04.1945: Den "Organisatiounscomité fir d'Éimaischen" verkeeft op der Eemaischen (och wa se dat Joer nach um Knuedler war) eng Farde "Déi éischt Éimaischen am freie Lëtzebuerg" mat Zeechnunge vum Joseph Probst.

Den Dashiell Hammett war dat zweet vun dräi Kanner vum Richard Hammett, engem Farmer a Lokalpolitiker, an der Annie Bond Dashiell, enger Infirmière, déi meeschtendeels doheem war, fir sech ëm hir Kanner ze këmmmeren. Ëm 1900 huet de Richard Hammett ee fir hien ongléckleche Wiessel vun der Demokratescher Partei bei d'Republikaner gemaach, deen dozou gefouert huet, datt d'Famill huet missen d'Farm verkafen an aus der Klengstad plënneren.

Op Grond vum Zweeten Traité vu London (1867) gouf déi preisesch Garnisoun aus der Festung Lëtzebuerg ofgezunn an d'Festung war duerno net méi am Gebrauch. Doropshin hat sech am fréiere Polvermagaseng vum Fort Elisabeth fir d'éischt, vun 1868 bis 1871, eng Gierwerei an duerno d'Pechfabréck Philippe Kontz niddergelooss.
Zu senger Zäit - kuerz nom Zweete Weltkrich - hat bal jiddwer Zeechner eng zimlech prezis Visioun vun engem ganz spezielle Personnage, deen hien da lues a lues opgebaut huet. Beim Jean Graton waren et d'Autoscourssen an d'Formelween a säin Held de Michel Vaillant. Dem Hergé säin Held Tintin kenne mir wahrscheinlech all, an dem Albert Uderzo a René Coscinny hir gallesch Personnage sécher och.

Am Dall gëtt et 13 Uertschaften, a si heesche vu Bludenz aus gesinn der Rei no: Stallehr, Lorüns, Sankt Anton im Montafon (650 m), Vandans (660m), Bartholomäberg (1.100 m), Schruns (700 m), Tschagguns (700 m), Silbertal (890 m), Sankt Gallenkirch (900 m), Gargellen (1.430 m), Gortipohl (950 m), Gaschurn (1.000 m) a Partenen (1.050 m).

Am Joer 1993 huet Greenpeace an Zesummenaarbecht mam Hiersteller Foron deen éischten Äisschaf op de Maart bruecht, deen ouni Fluorchlorkuelenwaasserstoffer (FCKW) oder Fluorkuelewaasserstoffer (FKW) als Killmëttel auskoum. Et ass virdru behaapt ginn, en Ersatz fir déi Stoffer wier zu gënschtege Präisser net méiglech.

Hie war informatesche Chercheur um Massachusetts Institute of Technology an huet 1985 d'Free Software Foundation gegrënnt. "Free" ass am Sënn vu "fräi" ze verstoen, an net "gratis". Hien huet och den Texteditor GNU Emacs, den C Compilator Gcc an den Debugger Gdb geschriwwen.

D'Iddi vun der Fräiheetsstatu goung zréck op de Politiker Édouard René Lefebvre de Laboulaye, dee mat sengem Veräin dofir militéiert huet, de Vereenegte Staate fir den 100. Anniversaire vun hirer Onofhängegkeet eng kolossal Statu ze schenken. De Bartholdi huet alles gemaach fir dat ëmzesetzen. Den Ingenieur Maurice Koechlin huet d'Drokonstruktioun fir d'Monument entworf; déi eleng 127 Tonne weit.

Op der Houfelter Säit sollt de Kanal dann duerch e puer Baachen, dorënner d'Emeschbaach an d'Trëtterbaach, bis an d'Wolz, duerno an d'Klierf goen, dann dës erof bis op Kautebaach, a vun do d'Wolz an d'Sauer erof bis duer, wou déi an d'Musel leeft.

10. August: Commune de Paris: Stuerm vun de Sansculottes ënner dem Danton a Marat op d'Tuilerien; eng nei Nationalversammlung gëtt gewielt: d'Convention nationale.

De Boreas (gr. μπόρα, dee Nërdlechen) war an der griichescher Mythologie de Jong vum Astraios a vum Eos an ass zesumme mat senge Bridder Euros ("Südostwand"), Notos ("Südwand") an Zephyros ("Westwand") veréiert ginn.

De Parverband EWe (EWe steet fir Ëlwen-Wäisswampech) war bis 2013 e Parverband an der Pastoralregioun Norden an huet aus folgende 7 Pare mat hire respektive Filialkierche bestanen. E gouf an den neie Parverband Ëlwen, Wäiswampech, Wëntger‎‎ integréiert.

« Alexander Mitscherlich en contexte. Éléments pour une relecture critique », an Lectures d'une oeuvre: Le deuil impossible d'Alexander et Margarete Mitscherlich, Nantes, Éditions du Temps, 2004.

Den NGC 1856 ass en oppene jonke masseräiche Stärekoup, deen engem Kugelstärekoup gläicht ("blue globular cluster"), an der grousser magellanescher Wollek am Stärebild Dorado. Säin Alter gëtt op ronn 80 Millioune Joer geschat. Den Objet gouf 1826 vum James Dunlop mat engem 9-Zoll-Reflekter entdeckt.
Déi éischt Reaktiounen op de Projet waren awer negativ: et huet ze vill geckeg geklongen, e Parcours vun 300 km, tëscht Léck a Waasserbëlleg, queesch duerch d'Ardennen, ze bauen. Och wann d'Société générale kal Féiss kritt hat, sou hunn dach 5 vun hire Societairen d'Société du Luxembourg gegrënnt, fir de Projet duerchzezéien. Duerch eng Souscriptioun huet se mat Krämpes déi néideg 10 Millioune Gulden zesummekritt, allerdéngs eréischt, wéi de Kinnek Wëllem déi allermeescht Aktien (500 Stéck) selwer kaaft hat; um Marché ware just eng 120 Aktie verkaaft ginn.

D'Organisatioun ass u sech géint d'Atomtester vun den USA an Alaska op d'Bee gestallt ginn. Am Verglach mat villen aneren Ëmweltschutzorganisatiounen ass Greenpeace éischter handlungsorientéiert.

Murmansk (op Russesch: Мурманск, op Kildinsamesch: Мурман ланнҍ, op Skoltsamesch: Muurman) ass eng Universitéitsstad am Oblast Murmansk am Nordwestrussesche Federatiounskrees a Russland. Se läit eng 1.490 km nërdlech vu Moskau an eng 1.020 km nërdlech vu Sankt Péitersbuerg, um Uwänner vun der Bucht vu Kola.

Nodeems d'Museklabel d'Grupp fale gelooss huet a si en anere Label hu musse sichen, huet Black Sabbath d'Albumen Headless Cross (1989) an Tyr (1990) opgeholl, mat deene si net un de fréie Succès konnten uknëppen.

Och fir aner Filmer gouf de Set benotzt, sou z. B. The Merchant of Venice vum Michael Radford, Der Herr der Diebe , De-Lovely vum Irvin Winkler, Ma femme s'appelle Maurice vum Jean-Marie Poiré, Girl with a Pearl Earring vum Peter Webber, eng BBC-Produtioun iwwer de Lord Byron an deen een oder anere Publicitéitsspott.Am Summer 2005 gouf de Set da fir zerguttstert ofgerappt, well déi hëlzen a gappe Konstruktioun net gebaut gi war fir laang ze halen.

D'Schleis vun Esneux ass eréischt nom Krich ofgerappt an zougetippt ginn. Do wou d'Schleis war ass haut eng Parkplaz an eng Strooss virun der Gare vun Esneux. Am Krich war e Camion mat US-amerikaneschen Zaldoten dragetrollt a si sinn all erdronk.

Mam Ancien Régime mengt een eigentlech déi ganz Period vum François I. bis zu der Revolutioun, fir d'Leit vun dëser Zäit riicht sech dëse Begrëff awer haaptsächlech géint d'absolut Monarchie vun de Bourbonen.

Den Douglas Sirk gebuer als Hans Detlef Sierk de 26. Abrëll 1897 zu Hamburg a gestuerwen de 14. Januar 1987 zu Lugano, Schwäiz war en internationalen Dréibuchauteur a Filmregisseur.

E Relief op dem "Turm der Winde" (Horologium vum Andronikos) zu Athen weist op der Nordsäit de Boreas als ale Mann mat Flilleken an Äiszapfen am Baart, deen en äisege Wand duerch eng gedréite Muschelschuel bléist.

Den π Puppis, ass den zweethellste Stär an der Puppis. Et ass en Duebelstäresystem, op enger Distanz vun 1.095 Liichtjoer. Et handelt sech ëm een Iwwerris deen orange liicht, a gëtt begleet vun engem wäisse Stär.

Wéi d'Festung du bis geschleeft war, war e Café-Restaurant a méi spéit den Hotel-Restaurant „Villa Elisabeth“ am fréiere Magaseng. Uganks vum 20. Joerhonnert goufen et an der Villa eng Rei hell a geraimeg Zëmmeren a ronderëm Terrassen, Gäert a Parkanlagen. Zum Service vum Hotel huet eng Keelebunn gehéiert an d'Cliente goufen op d'Gare gefouert. 1912 gouf den Hotel vergréissert.
Nom Kolléisch a Seminaire an der Stad goung hien op Léiwen a Berlin studéieren. Duerno huet hien am Iechternacher Kolléisch, dunn am Kolléisch, an duerno um Cours supérieurs enseignéiert.

Duerch e Gesetz vum 22. Mee 1902, dat d'Schafe vun engem Museksconservatoire an der Stad Lëtzebuerg betraff huet, an dem Arrêté Grand-Ducal dozou vum 11. Mäerz 1904 gouf de legale Kader fir de Conservatoire gesat. Ma eréischt 1906 gouf de Conservatoire gegrënnt, an dat mat Hëllef vun engerm Don vun der Madame Eugénie Dutreux-Pescatore. D'Gebai war domols an der rue du St. Esprit 14-16, am fréiere Refuge vun der Abtei Orval, a war grouss genuch fir ongeféier 300 bis 400 Schüler. Den éischten Direkter war de Belsch Victor Vreuls.

Wat mécht ee mat sou enger Stad, déi bis dato vun hirer Garnisoun gelieft huet, an déi weder e grousse Marché ass, nach en Hafen huet, an och keng Buedemschätz huet? Wat mécht een an dem Ament, wou am Süde vum Land industriell Stied entstinn? Geet d'Stad Lëtzebuerg ënner?

No weidere Concerte huet Black Sabbath am Januar 2013 bekannt ginn, datt den neien Album ënner dem Titel 13 verëffentlecht géif ginn. De Brad Wilk vu Rage Against the Machine gouf als Drummer gewielt. Déi éischt Single God Is Dead? ass den 19. Abrëll 2013 erauskomm. Den Dag drop war de Start vun der Grupp hirer éischter Tournée a 40 Joer an Australien an an Neiséiland. Déi Tournée ass spéider an Nordamerika an an Europa weidergaangen. D'Single End of the Beginning ass am Mee verëffentlecht ginn. Wéi dunn am Juni och endlech den Album erauskomm ass, huet en déi éischt Plaz ënner anerem an den US-amerikaneschen, de briteschen, den däitschen an de schwedeschen Charts erreecht. D'Lidd God Is Dead? gouf 2014 mat engem Grammy Award an der Kategorie Best Metal Performance ausgezeechent.

E Pand ass eng Saach, déi hannerluecht gëtt, fir d'Erëmbezuele vun enger Schold sécherzestellen. E Pand ass en Droit réel (Usproch op eng Saach), am Géigesaz zum Droit personnel, deen Usproch op d'Zréckbezuelen vun enger Schold) gëtt.

D'Charlotte Brontë, gebuer den 21. Abrëll 1816 zu Thornton, am Yorkshire a gestuerwen den 31. Mäerz 1855 zu Haworth, am Yorkshire, war eng britesch Schrëftstellerin.

Hi war och de President vun der UGDA-Museksschoul vun 1984 bis 1993 an ausserdeem vun 1980 bis 1990 Member am Verwaltungsrot vun der Mutualitéitskeess vun der UGDA a vun 1990 bis 1993 där hire President.

D'Bette Davis huet zweemol en Oscar als bescht Schauspillerin gewonnen a gouf eng weider aacht Kéieren an där Kategorie nominéiert. Si huet sech dru ginn, mat Vehemenz géint d'Restriktioune vum Studiosystem, fir gutt Rollen a fir méi Matsproocherechter bei der Auswiel vun de Filmrollen ze kämpfen. 1936 huet se, ouni Succès, mä ënner grousser Ëffentlechkeet, hire Studio Warner Brothers verklot.

D'Schlass vu Cobraiville an der Märei vu Chaumont déi zu der Vogtei Baaschtnech gehéiert huet war de Sëtz vun der Seigneurerie mam selwechten Numm, zu där deemools aacht Uertschafte gehéiert hunn, an zwar Cobreville, Nives, déi zwee Rosièren, Vaux, Sûre, Remoiville a Remichampagne.